CELEX: C2004/262/58
Language: el
Date: 2004-10-23 00:00:00
Title: Υπόθεση T-264/04: Προσφυγή του World Wide Fund for Nature European Policy Programme (Παγκόσμιο Ταμείο για τη Φύση — Πρόγραμμα Ευρωπαϊκής Πολιτικής) κατά του Συμβουλίου της Ευρωπαϊκής Ένωσης, πoυ ασκήθηκε στις 30 Ιουνίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/30
            
         Προσφυγή του World Wide Fund for Nature European Policy Programme (Παγκόσμιο Ταμείο για τη Φύση — Πρόγραμμα Ευρωπαϊκής Πολιτικής) κατά του Συμβουλίου της Ευρωπαϊκής Ένωσης, πoυ ασκήθηκε στις 30 Ιουνίου 2004
   (Υπόθεση T-264/04)
   (2004/C 262/58)
   Γλώσσα διαδικασίας: η αγγλική
   Το World Wide Fund for Nature European Policy Programme, με έδρα τις Βρυξέλλες, Βέλγιο, εκπρoσωπoύμεvο από τον R. Haynes, Barrister, άσκησε στις 30 Ιουνίου 2004 εvώπιov τoυ Πρωτoδικείoυ τωv Ευρωπαϊκώv Κoιvoτήτωv προσφυγή κατά του Συμβουλίου της Ευρωπαϊκής Ένωσης.
   Το προσφεύγον ζητεί από τo Πρωτoδικείo:
   
               —
            
            
               να ακυρώσει την απόφαση του Συμβουλίου της 30ής Απριλίου 2004, με την οποία το Συμβούλιο επικύρωσε την απόφασή του να μη γνωστοποιήσει στο προσφεύγον σχετικό με αίτησή του έγγραφο.
            
         Λόγοι ακυρώσεως και κύρια επιχειρήματα:
   Με έγγραφο της 23ης Φεβρουαρίου 2003, το προσφεύγον υπέβαλε στο Συμβούλιο αίτηση, κατά το άρθρο 6 του κανονισμού (ΕΚ) αριθ. 1049/2001 (1), Επίσημη Εφημερίδα L 145 της 31.5.2001, σ. 43-48, με την οποία ζήτησε πληροφορίες σχετικά με έγγραφο με τίτλο «ΠΟΕ — Βιωσιμότητα και Εμπόριο μετά τη διάσκεψη του Κανκούν» της ημερήσιας διατάξεως της επιτροπής του «Άρθρου 133 ΕΚ», που αφορά συνεδρίαση των αναπληρωματικών της μελών της 19ης Δεκεμβρίου 2003. Με έγγραφο της 17ης Μαρτίου 2004, το Συμβούλιο απάντησε στην αίτηση του προσφεύγοντος, επισημαίνοντας ότι είχε ανακαλύψει έγγραφο της Επιτροπής που κάλυπτε πολλά από τα ζητήματα σχετικά με την κατάσταση μετά τη διάσκεψη του Κανκούν, το οποίο, ωστόσο, δεν ήταν σε θέση να δημοσιοποιήσει, για τον λόγο ότι η δημοσιοποίηση θα υπονόμευε τα εμπορικά συμφέροντα της Ευρωπαϊκής Ένωσης και θα είχε επιπτώσεις στις οικονομικές της σχέσεις με τρίτες χώρες. Επιπλέον, το Συμβούλιο ενημέρωσε το προσφεύγον ότι κατά τη συνεδρίαση των αναπληρωματικών μελών της ως εν λόγω επιτροπής δεν είχαν συνταχθεί πρακτικά.
   Στις 5 Απριλίου 2004 το προσφεύγον υπέβαλε επαναληπτική αίτηση κατά το άρθρο 7, παράγραφος 2, του κανονισμού (ΕΚ) αριθ. 1049/2001. Με την προσβαλλόμενη απόφαση, το Συμβούλιο ενέμεινε στην απόφασή του περί μη δημοσιοποιήσεως του επίμαχου έγγραφου για τους λόγους που είχε ήδη κοινοποιήσει στο προσφεύγον.
   Προς στήριξη του αιτήματός του περί ακυρώσεως της προσβαλλόμενης αποφάσεως, το προσφεύγον υποστηρίζει ότι το Συμβούλιο προέβη σε εσφαλμένη εκτίμηση του βαθμού εμπιστευτικότητας των επίμαχων στοιχείων, δεν παρέσχε επαρκή αιτιολογία για την απόρριψη της σχετικής αιτήσεως και δεν εφάρμοσε ορθώς την αρχή της αναλογικότητας κατά την εκτίμηση της δυνατότητας μερικής δημοσιοποιήσεως των επίμαχων στοιχείων.
   
      (1)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής.